Πρακτικό σχετικά με την πρόσληψη Εντεταλμένων Διδασκόντων με βάση την πρόσκληση Εκδήλωσης Ενδιαφέροντος για την πρόσληψη Εντεταλμένων Διδασκόντων, βάσει του άρθρου 173 του ν.4957/2022, με σχέση εργασίας ιδιωτικού δικαίου ορισμένου χρόνου, για την κάλυψη των διδακτικών αναγκών του Τμήματος για το εαρινό εξάμηνο του ακ. έτους 2022-2023, στο γνωστικό αντικείμενο «Γραμμική Άλγεβρα ΙΙ».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **268/2023**
2. **270/2023**
3. **272/2023**
4. **274/2023**
5. **276/2023**

Παρουσίαση των υποψηφίων:

1.Ο κ **268/2023** είναι κάτοχος διδακτορικού διπλώματος από το Τμήμα Μαθηματικών του Πανεπιστημίου Πατρών, (2012) με θέμα «Τοπολογική ταξινόμηση δυναμικών συστημάτων». Διαθέτει επίσης μεταπτυχιακό τίτλο σπουδών από το Τμήμα Μαθηματικών του Πανεπιστημίου Πατρών στα Εφαρμοσμένα Μαθηματικά (2007). Είναι πτυχιούχος του Τμήματος Μαθηματικών του Πανεπιστημίου Πατρών (2004).

Έχει 11 δημοσιευμένες εργασίες σε διεθνή περιοδικά και 1 εργασία σε πρακτικά διεθνούς συνεδρίου (scopus, zbMATH), από τις οποίες 6 την τελευταία πενταετία. Έχει 51 αναφορές στο έργο του. Διαθέτει αυτοδύναμη διδακτική εμπειρία σε ΑΕΙ από το 2017 έως σήμερα. Έχει γράψει ένα διδακτικό βιβλίο «Δυναμικά Συστήματα».

Η διδακτορική διατριβή και το δημοσιευμένο έργο του κ. **268/2023** εμπίπτουν στο γνωστικό αντικείμενο «Γραμμική Άλγεβρα ΙΙ».

2.Ο κ **270/2023** είναι κάτοχος διδακτορικού διπλώματος από το University of Granada, Spain (2014) με θέμα «Isoperimetric inequalities in convex bodies». Διαθέτει επίσης μεταπτυχιακό τίτλο σπουδών από το Τμήμα Μαθηματικών και Εφαρμοσμένων Μαθηματικών του Πανεπιστημίου Κρήτης στα Μαθηματικά και Εφαρμογές τους (2008). Είναι πτυχιούχος του Τμήματος Μαθηματικών του Πανεπιστημίου Κρήτης (2004).

Έχει 5 δημοσιευμένες εργασίες σε διεθνή περιοδικά (scopus, zbMATH). Έχει 25 αναφορές στο έργο του. Διαθέτει αυτοδύναμη διδακτική εμπειρία σε ΑΕΙ ενός (1) εξαμήνου (Εαρινό Εξάμηνο 2018-2019).

Η διδακτορική διατριβή και το δημοσιευμένο έργο του κ.**270/2023** εμπίπτουν στο γνωστικό αντικείμενο «Γραμμική Άλγεβρα ΙΙ».

3.Ο κ **274/2023** είναι κάτοχος διδακτορικού διπλώματος από το Τμήμα Ηλεκτρολόγων Μηχανικών και Μηχανικών Υπολογιστών του Αριστοτέλειο Πανεπιστήμιο Θεσσαλονίκης (2018), με θέμα «Παιγνιοθεωρητικές Πτυχές του Παιγνίου «Αστυνόμοι και Ληστές» και Παραλλαγών Αυτού». Διαθέτει επίσης μεταπτυχιακούς τίτλους σπουδών από το Τμήμα Μαθηματικών του ΕΚΠΑ (2002) «Μαθηματικά της Αγοράς και της Παραγωγής» και από το Τμήμα Οικονομικών και Επιχειρήσεων του Πανεπιστήμιο του Άμστερνταμ (2010) «Οικονομετρία». Είναι πτυχιούχος του Τμήματος Μαθηματικών του ΑΠΘ (2000).

Έχει 6 δημοσιευμένες εργασίες σε διεθνή περιοδικά και 16 αναφορές (scopus, zbMATH). Διαθέτει αυτοδύναμη διδακτική εμπειρία έξι (6) εξαμήνων.

Η διδακτορική διατριβή και το δημοσιευμένο έργο του κ.**274/2023** εμπίπτουν στο γνωστικό αντικείμενο «Γραμμική Άλγεβρα ΙΙ».

4.Ο κ. **276/2023** είναι κάτοχος διδακτορικού διπλώματος από το Τμήμα Μαθηματικών του Πανεπιστημίου Πατρών, (2009) με θέμα «Μελέτη ειδικών κατηγοριών πολλαπλοτήτων επαφής Riemann». Διαθέτει επίσης μεταπτυχιακό τίτλο σπουδών από το Τμήμα Μαθηματικών του Πανεπιστημίου Πατρών στα Θεωρητικά Μαθηματικά (2006) και είναι πτυχιούχος του ίδιου Τμήματος (2003).

Έχει 11 δημοσιευμένες εργασίες σε διεθνή περιοδικά και 2 εργασίες σε πρακτικά διεθνούς συνεδρίου (scopus, zbMATH). Έχει 57 αναφορές στο έργο του. Διαθέτει αυτοδύναμη διδακτική εμπειρία σε ΑΕΙ μεγαλύτερη των τριών ετών.

Η διδακτορική διατριβή και το δημοσιευμένο έργο του κ.**276/2023** εμπίπτουν στο γνωστικό αντικείμενο «Γραμμική Άλγεβρα ΙΙ».

Σύμφωνα με την πρόσκληση εκδήλωσης ενδιαφέροντος δυνατότητα υποβολής υποψηφιότητας έχουν Επιστήμονες αναγνωρισμένου επιστημονικού κύρους, κατ’ ελάχιστον κάτοχοι διδακτορικού διπλώματος, επομένως ο κύριος **272/2023**  δεν αξιολογείται διότι δεν είναι κάτοχος Διδακτορικού Διπλώματος.

Ως εκ τούτου οι υποψήφιοι κατατάσσονται με την παρακάτω αξιολογική σειρά:

**Σειρά κατάταξης των υποψηφίων**

1. **268/2023**
2. **276/2023**
3. **274/2023**
4. **270/2023**

**Πρόταση**

Οι κ.κ. **268/2023** και **276/2023** υπερτερούν έναντι των άλλων υποψηφίων σε ερευνητικό και διδακτικό έργο. Εκ των δύο προκρινόμενων, η επιτροπή δίνει ελαφρύ προβάδισμα στον κύριο **268/2023** λόγω της ευρύτητας του ερευνητικού του έργου και προτείνεται για να διδάξει το μάθημα «Γραμμική Άλγεβρα ΙΙ».

Σε περίπτωση αδυναμίας να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.